### Beslutninger

Tilbagesendes Magistratsafdelingen for Kultur og Borgerservice med bemærkning, at byrådet i sit møde den 30. april 2025 har vedtaget Magistratens foranstående indstilling af 22. april 2025.

Liberal Alliances og Danmarksdemokraternes byrådsgrupper kunne ikke tiltræde indstillingen.

Enhedslisten de Rød-Grønnes byrådsgruppe kunne tiltræde med bemærkning om, at der bør ydes rabat på entre til udvalgte grupper for studerende.

###

En konkurs har efterladt [adresse] med et estimeret tab på 10 mio. kr. i forhold til færdiggørelse af The Next Level.

### Resume

HB Schack A/S, der havde opgaven med at udføre låget på [adresse] i forbindelse med [adresse]’ udvidelse gik konkurs d. 31. januar. Dette efterlader [adresse] med et estimeret tab på 10 mio. kr., der skal dækkes, for at låget, og dermed den samlede udvidelse af [adresse], kan færdiggøres.

### Beslutningspunkter

Det indstilles:

At 1) der i 2025 gives en udgiftsanlægsbevilling med tilhørende rådighedsbeløb på 17,6 mio. kr. til færdiggørelsen af et låg til udvidelsen af [adresse] med The Next Level

At 2) der i 2025 gives en indtægtsbevilling på 7 mio. kr.

At 3) Rådighedsbeløbet på de på 17,6 mio. kr. finansieres med 7 mio. kr. i garantiudbetaling fra konkursboet og 10,6 mio. kr. fra anlægsreserven i MKB, som er reserveret til finansiering af [adresse] 2017. Indtægten kommer fra salg af areal til JP’s bygning på [adresse] efter byggemodnings udgifter ved [adresse]JP er afholdt.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 22-04-2025

Laurits Schou: 9

Fremsendes til [adresse] med bemærkning, at Magistraten i mødet den 22. april 2025 anbefaler, at byrådet tiltræder Magistratsafdelingen for Kultur og Borgerservices indstilling af 4. april 2025.

Liberal Alliance kunne ikke tiltræde.